CELEX: 32018D0463
Language: mt
Date: 2018-03-19 00:00:00
Title: Deċiżjoni ta' Implimentazzjoni tal-Kunsill (UE) 2018/463 tad-19 ta' Marzu 2018 dwar il-ħatra ta' membru tal-Bord Uniku ta' Riżoluzzjoni

21.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 78/15
            
         DEĊIŻJONI TA' IMPLIMENTAZZJONI TAL-KUNSILL (UE) 2018/463
   tad-19 ta' Marzu 2018
   dwar il-ħatra ta' membru tal-Bord Uniku ta' Riżoluzzjoni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1), u b'mod partikolari l-Artikolu 56(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-approvazzjoni mill-Parlament Ewropew (2),
   Billi:
   
               (1)
            
            
               Fl-20 ta' Diċembru 2017, il-Kummissjoni, wara s-smigħ tal-Bord Uniku ta' Riżoluzzjoni (“il-Bord”), fis-sessjoni plenarja tagħha, adottat lista qasira ta' kandidati għall-kariga ta' membru tal-Bord u pprovdietha lill-Parlament Ewropew.
            
         
               (2)
            
            
               Il-Kunsill ġie infurmat bil-lista qasira fl-istess jum.
            
         
               (3)
            
            
               Skont l-Artikolu 56(5) tar-Regolament (UE) Nru 806/2014, il-mandat ta' membru full-time tal-Bord huwa ta' ħames snin.
            
         
               (4)
            
            
               Fl-14 ta' Frar 2018, il-Kummissjoni adottat proposta għall-ħatra ta' Boštjan Jazbec bħala membru tal-Bord u ppreżentatha lill-Parlament Ewropew għall-approvazzjoni,
            
         ADOTTA DIN ID-DEĊIŻJONI:
   Artikolu 1
   Is-Sur Boštjan JAZBEC huwa b'dan maħtur membru full-time tal-Bord Uniku ta' Riżoluzzjoni għal mandat ta' ħames snin mid-dħul fis-seħħ ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
   
      Magħmul fi Brussell, id-19 ta' Marzu 2018.
      
         
            Għall-Kunsill
         
         
            Il-President
         
         R. PORODZANOV
      
   
   
      (1)  ĠU L 225, 30.7.2014, p. 1.
   
      (2)  Approvazzjoni tal-1 ta' Marzu 2018.